Απόφαση της Μεικτής Επιτροπής του ΕΟX

αριθ. 7/2002

της 1ης Φεβρουαρίου 2002

για την τροποποίηση του παραρτήματος XX (Περιβάλλον) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα XX της συμφωνίας τροποποιήθηκε με την απόφαση αριθ. 163/2001 της Μεικτής Επιτροπής του ΕΟΧ της 11ης Δεκεμβρίου 2001(1).

(2) Η απόφαση 2001/397/ΕΚ της Επιτροπής, της 7ης Μαΐου 2001, για την τροποποίηση της απόφασης 98/483/ΕΚ σχετικά με την καθιέρωση των οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων(2), πρέπει να ενσωματωθεί στη συμφωνία.

(3) Η απόφαση 2001/405/ΕΚ της Επιτροπής, της 4ης Μαΐου 2001, για τον καθορισμό οικολογικών κριτηρίων απονομής του κοινοτικού οικολογικού σήματος σε προϊόντα από χαρτί υγείας(3), πρέπει να ενσωματωθεί στη συμφωνία.

(4) Η απόφαση 2001/540/ΕΚ της Επιτροπής, της 9ης Ιουλίου 2001, για την τροποποίηση της απόφασης 98/634/ΕΚ, σχετικά με την καθιέρωση των οικολογικών κριτηρίων για την απονομή του κοινοτικού οικολογικού σήματος σε στρώματα κρεβατιών(4), πρέπει να ενσωματωθεί στη συμφωνία.

(5) Η απόφαση 2001/607/ΕΚ της Επιτροπής, της 19ης Ιουλίου 2001, για καθορισμό των οικολογικών κριτηρίων για την απονομή του κοινοτικού οικολογικού σήματος σε απορρυπαντικά πιάτων(5), πρέπει να ενσωματωθεί στη συμφωνία.

(6) Η απόφαση 2001/608/ΕΚ της Επιτροπής, της 19ης Ιουλίου 2001, για παράταση της περιόδου ισχύος που προβλέπεται στην απόφαση 1999/10/ΕΚ για τη θέσπιση των οικολογικών κριτηρίων απονομής του κοινοτικού οικολογικού σήματος στα χρώματα και βερνίκια(6), πρέπει να ενσωματωθεί στη συμφωνία.

(7) H απόφαση 2001/686/ΕΚ της Επιτροπής, της 22ας Αυγούστου 2001, περί καθορισμού οικολογικών κριτηρίων για την απονομή κοινοτικού οικολογικού σήματος σε προσωπικούς υπολογιστές(7), πρέπει να ενσωματωθεί στη συμφωνία.

(8) H απόφαση 2001/687/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή κοινοτικού οικολογικού σήματος σε φορητούς υπολογιστές(8), πρέπει να ενσωματωθεί στη συμφωνία.

(9) Η απόφαση 2001/688/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε βελτιωτικά του εδάφους και καλλεργητικά μέσα(9), πρέπει να ενσωματωθεί στη συμφωνία.

(10) H απόφαση 2001/689/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων(10), πρέπει να ενσωματωθεί στη συμφωνία.

(11) Στις αποφάσεις 2001/405/ΕΚ, 2001/686/ΕΚ, 2001/687/ΕΚ και 2001/688/ΕΚ καθορίζονται δύο κριτήρια για την απονομή του οικολογικού σήματος που ισχύουν παράλληλα για χρονικό διάστημα 12 μηνών, αρχής γενομένης από τη θέση σε ισχύ των αποφάσεων,

ΑΠΟΦΑΣΙΖΕΙ:

Άρθρο 1

Το παράρτημα XX της συμφωνίας τροποποιείται ως εξής:

1. Στο σημείο 2δ (απόφαση 98/483/ΕΚ της Επιτροπής) προστίθεται το ακόλουθο κείμενο:

", όπως τροποποιήθηκε από:

- 32001 D 0397: Απόφαση 2001/397/ΕΚ της Επιτροπής της 7ης Μαΐου 2001 (ΕΕ L 139 της 23.5.2001, σ. 21)."

2. Το σημείο 2ειθ μετατρέπεται σε σημείο 2ειθα.

3. Μετά το σημείο 2ειη (απόφαση 1999/698/ΕΚ της Επιτροπής), παρεμβάλλεται το ακόλουθο σημείο:

"2ειθ. 32001 D 0405: Απόφαση 2001/405/ΕΚ της Επιτροπής, της 4ης Μαΐου 2001, για τον καθορισμό οικολογικών κριτηρίων απονομής του κοινοτικού οικολογικού σήματος σε προϊόντα από χαρτί υγείας (EE L 142 της 29.5.2001, σ. 10)."

4. Το σημείο 2ειθα διαγράφεται με ισχύ από τις 18 Ιουνίου 2002.

5. Στο σημείο 2ειγ (απόφαση 98/634/ΕΚ της Επιτροπής) προστίθεται το ακόλουθο κείμενο:

", όπως τροποποιήθηκε από:

- 32001 D 0540: Απόφαση 2001/540/ΕΚ της Επιτροπής της 9ης Ιουλίου 2001 (ΕΕ L 194 της 18.7.2001, σ. 50)."

6. Μετά το σημείο 2ειθα (απόφαση 98/94/ΕΚ της Επιτροπής) παρεμβάλλεται το ακόλουθο σημείο:

"2εκ. 32001 D 0607: Απόφαση 2001/607/ΕΚ της Επιτροπής, της 19ης Ιουλίου 2001, για καθορισμό των οικολογικών κριτηρίων για την απονομή του κοινοτικού οικολογικού σήματος σε απορρυπαντικά πιάτων (EE L 214 της 8.8.2001, σ. 30, όπως διορθώθηκε με την ΕΕ L 334 της 18.12.2001 σ. 34)."

7. Στο σημείο 2εη (απόφαση 1999/10/ΕΚ της Επιτροπής) προστίθεται το ακόλουθο κείμενο:

", όπως τροποποιήθηκε από:

- 32001 D 0608: Απόφαση 2001/608/ΕΚ της Επιτροπής της 9ης Ιουλίου 2001 (ΕΕ L 214 της 8.8.2001, σ. 43)."

8. Το παρόν σημείο 2ειστ μετατρέπεται σε σημείο 2ειστα.

9. Μετά το σημείο 2ειε (απόφαση 1999/179/ΕΚ της Επιτροπής), παρεμβάλλεται το ακόλουθο σημείο:

"2ειστ. 32001 D 0686: Απόφαση 2001/686/ΕΚ της Επιτροπής, της 22ας Αυγούστου 2001, περί καθορισμού οικολογικών κριτηρίων για την απονομή κοινοτικού οικολογικού σήματος σε προσωπικούς υπολογιστές (EE L 242 της 12.9.2001, σ. 4, όπως διορθώθηκε με την ΕΕ L 334 της 18.12.2001 σ. 35)."

10. Το σημείο 2ειστα διαγράφεται με ισχύ από την 1 Οκτωβρίου 2002.

11. Το σημείο 2ειη μετατρέπεται σε σημείο 2ειηα.

12. Μετά το σημείο 2ειζ (απόφαση 1999/427/ΕΚ της Επιτροπής), παρεμβάλλεται το ακόλουθο σημείο:

"2ειη. 32001 D 0687: Απόφαση 2001/687/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή κοινοτικού οικολογικού σήματος σε φορητούς υπολογιστές (EE L 242 της 12.9.2001, σ. 11)."

13. Το σημείο 2ειηα διαγράφεται με ισχύ από την 1η Οκτωβρίου 2002.

14. Το παρόν σημείο 2εγ μετατρέπεται σε σημείο 2εγα.

15. Μετά το σημείο 2εβ (απόφαση 94/10/ΕΚ της Επιτροπής), παρεμβάλλεται το ακόλουθο σημείο:

"2εγ. 32001 D 0688: Απόφαση 2001/688/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε βελτιωτικά του εδάφους και καλλεργητικά μέσα (EE L 242 της 12.9.2001, σ. 17)."

16. Το σημείο 2εγα διαγράφεται με ισχύ από την 1 Οκτωβρίου 2002.

17. Το παρόν σημείο 2δ μετατρέπεται σε σημείο 2δα.

18. Μετά το σημείο 2γ (απόφαση 2000/45/ΕΚ της Επιτροπής) παρεμβάλλεται το ακόλουθο σημείο:

"2δ. 32001 D 0689: Απόφαση 2001/689/ΕΚ της Επιτροπής, της 28ης Αυγούστου 2001, περί καθορισμού οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων (EE L 242 της 12.9.2001, σ. 23)."

19. Το σημείο 2δα διαγράφεται με ισχύ από την 1 Οκτωβρίου 2002.

Άρθρο 2

Τα κείμενα των αποφάσεων 2001/397/ΕΚ, 2001/405/ΕΚ, 2001/540/ΕΚ, 2001/607/ΕΚ, όπως διορθώθηκε με την ΕΕ L 334 της 18.12.2001, σ. 34, 2001/608/ΕΚ, 2001/686/ΕΚ, όπως διορθώθηκε με την ΕΕ L 334 της 18.12.2001, σ. 35, 2001/687/ΕΚ, 2001/688/ΕΚ και 2001/689/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει στις 2 Φεβρουαρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(11).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 1 Φεβρουαρίου 2002.

Για τη Μικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 65 της 7.3.2002, σ. 44.

(2) ΕΕ L 139 της 23.5.2001, σ. 21.

(3) ΕΕ L 142 της 29.5.2001, σ. 10.

(4) ΕΕ L 194 της 18.7.2001, σ. 50.

(5) ΕΕ L 214 της 8.8.2001, σ. 30.

(6) ΕΕ L 214 της 8.8.2001, σ. 43.

(7) ΕΕ L 242 της 12.9.2001, σ. 4.

(8) ΕΕ L 242 της 12.9.2001, σ. 11.

(9) ΕΕ L 242 της 12.9.2001, σ. 17.

(10) ΕΕ L 242 της 12.9.2001, σ. 23.

(11) Δεν έχουν αναφερθεί συνταγματικές απαιτήσεις.